
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 179 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 167 

Προσαρμογή της ελληνικής νομοθεσίας πρσς τις διατάξεις 
της υπ’ αριθμ. 2002/15/ΕΚ Οδηγίας του Ευρωπαϊκού Κοι¬ 
νοβουλίου και του Συμβουλίου «για την οργάνωση τσυ 
χράνσυ εργασίας των εκτελσύντων κινητές δραστηρι- 
άτητες αδικών μεταφσρών» (180/23.3.2002)». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχσντας υπάψη: 

1. Τις διατάξεις (α) του άρθρου 3 του ν. 1338/1983 
(Α' 34), άπως αντικαταστάθηκε με το άρθρο 65 του 
V. 1892/1990 (Α' 101), (β) του άρθρου 4 του αυτού ν. 
1338/1983, άπως αντικαταστάθηκε με τσ άρθρα 6 παρ. 
4 του V. 1440/1984 (Α' 70) και τροποποιήθηκε, διαδοχι- 
κώς, με τα άρθρα 7 του ν. 1775/1988 (Α' 101), 31 του ν. 
2076/1992 (Α' 130), 19 του ν. 2367/1995 (Α' 261), 22 του ν. 
2789/2000 (Α' 21) και 48 του ν. 3427/2005 (Α' 312) και (γ) 
του άρθρου δευτέρου του ν. 2077/1992 (Α' 136)». 

2. Τις διατάξεις του άρθρου 90 του Κώδικα για την 
Κυβέρνηση και τα κυβερνητικά άργανα πσυ κυρώθηκε 
με τσ άρθρα πρώτο του π.δ. 63/2005 «Κωδικοποίηση 
της νσμσθεσίας για την Κυβέρνηση και τα κυβερνητικά 
άργανα». 

3. Ότι με την εφαρμσγή των διατάξεων του παράντος 
δεν θα προκληθεί πράσθετη δαπάνη σε βάρσς τσυ προ- 
ϋπσλσγισμσύ τσυ Υπουργείσυ Απασχάλησης και Κσινω- 
νικής Προστασίας ή τσυ κρατικσύ πραϋπαλσγισμού ή 
πρσϋπολσγισμσύ ΝΠΔΔ. 

4. Την υπ’ αριθμ. 114/2006 γνωμοδάτηση τσυ Συμβσυλί- 
ου Επικρατείας, μετά απά πράταση των Υπσυργών Οι¬ 
κονομίας και Οικονομικών, Απασχάλησης και Κσινωνικής 
Προστασίας, Δικαισσύνης, Μεταφσρών και Επικσινωνιών 
και Δημσσίας Τάξεως, απσφασίζσυμε : 

Άρθρα 1 

(Άρθρα 1 της Οδηγίας) 

Σκσπάς - Αντικείμενα 

Με τσ παρόν Πρσεδρικό διάταγμα γίνεται προσαρμογή 
της ελληνικής νομοθεσίας πρσς τις διατάξεις της υπ’ 
αριθμ. 2002/15/ΕΚ Οδηγίας της 11ης Μαρτίσυ 2002 «για 
την σργάνωση του χρόνου εργασίας των εκτελσύντων 
κινητές δραστηριότητες αδικών μεταφορών» με σκοπό 
να καθορισθούν οι ελάχιστες πρσδιαγραφές για την ορ¬ 
γάνωση του χρόνου εργασίας πρσκειμένσυ να βελτιωθεί 


22 Αυγούστου 2006 

η πρσστασία της ασφάλειας και της υγείας των εκτε- 
λούντων κινητές δραστηριότητες οδικών μεταφορών, να 
βελτιωθεί η οδική ασφάλεια και να υπάρξει περαιτέρω 
προσέγγιση των όρων ανταγωνισμσύ. 

Άρθρα 2 

(Άρθρα 2 της Οδηγίας) 

Πεδίο Εφαρμογής 

1. Οι διατάξεις του παρόντος διατάγματος εφαρμό¬ 
ζονται στους μετακινούμενους εργαζόμενους που απα¬ 
σχολούνται από επιχειρήσεις εγκατεστημένες σε κρά- 
τσς μέλσς της ΕΕ και συμμετέχσυν σε δραστηριότητες 
αδικών μεταφσρών πσυ διέπσνται από τον Κανονισμό 
(ΕΟΚ) υπ’ αριθμ. 3820/1985, ή σε περίπτωση μη εφαρ- 
μσγής αυτσύ, από τη συμφωνία ΆΕΤΒ. 

Οι διατάξεις τσυ παρόντος διατάγματος εφαρμόζο¬ 
νται στους αυτοαπασχολούμενους οδηγούς από τις 
23 Μαρτίου 2009, υπό την επιφύλαξη της τήρησης της 
προβλεπόμενης από τσ άρθρο 2 παρ. 1 της υπ’ αριθμ. 
2002/15/ΕΚ Οδηγίας διαδικασίας. 

2. Οι διατάξεις τσυ π.δ/τσς 88/1999, «Ελάχιστες πρσ- 
διαγραφές για την οργάνωση τσυ χρόνου εργασίας 
σε συμμόρφωση με την υπ’ αριθμ. 93/104/ΕΚ» Οδηγία 
(Φ.Ε.Κ. 94 Ά'/13.5.1999), όπως τρσποπσιήθηκε με τσ π.δ. 
76/2005 (Φ.Ε.Κ. 117 Ά'/19.5.2005), εφαρμόζονται στους 
μετακινούμενους εργαζόμενους οι οποίοι εξαιρούνται 
από το πεδίο εφαρμογής του παρόντος Διατάγματος. 

3. Το παρόν διάταγμα, καθ’ ο μέρος περιλαμβάνει ειδικό¬ 
τερες διατάξεις σχετικά με τσυς μετακινσύμενσυς εργαζό- 
μενσυς που εκτελούν δραστηριότητες σδικών μεταφορών, 
υπερισχύει των σχετικών διατάξεων τσυ π.δ/τσς 88/1999, 
όπως αυτό τρσπσποιήθηκε με τσ π.δ. 76/2005. 

4. Τσ παρόν διάταγμα συμπληρώνει τις διατάξεις τσυ 
κανονισμού (ΕΟΚ) 3820/1985 όπως επίσης και τις διατά¬ 
ξεις της συμφωνίας ΆΕΤΠ, σι οπσίες υπερισχύσυν τσυ 
παρόντσς διατάγματσς. 

Άρθρο 3 

('Άρθρο 3 της Οδηγίας) 

Ορισμοί 

Για την εφαρμογή του παρόντος διατάγματος νοού¬ 
νται ως; 

α) «χρόνος εργασίας»: 

1. στην περίπτωση των μετακινούμενων εργαζομένων: 
κάθε περίοδος από την έναρξη έως τη λήξη της έργα- 






2094 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


σίας, εντός της οποίας ο μετακινούμενος εργαζόμενος 
ευρίσκεται στη θέση εργασίας του, στη διάθεση του 
εργοδότη και ασκεί τα καθήκοντα ή τις δραστηριότητες 
του, ήτοι: 

- ο χρόνος που αφιερώνεται σε κάθε δραστηριότητα 
οδικής μεταφοράς. Οι δραστηριότητες αυτές περιλαμ¬ 
βάνουν ειδικότερα: 

ί) οδήγηση, 

ϋ) φόρτωση και εκφόρτωση, 

ίϋ) συνδρομή των επιβατών κατά την επιβίβαση και 
αποβίβασή τους από τα οχήματα, 

ίν) καθαρισμό και τεχνική συντήρηση των οχημάτων, 

ν) όλες τις άλλες εργασίες που αποσκοπούν στην 
ασφάλεια του οχήματος, του φορτίου και των επιβατών 
ή στην εκπλήρωση των νόμιμων ή κανονιστικών υπο¬ 
χρεώσεων που συνδέονται άμεσα με τη διεξαγόμενη 
μεταφορά, συμπεριλαμβανομένου του ελέγχου της φόρ- 
τωσης και εκφόρτωσης, των διοικητικών διατυπώσεων 
με την αστυνομία, τα τελωνεία, τις υπηρεσίες μετανά¬ 
στευσης κ.λπ. οι περίοδοι κατά τις οποίες ο μετακινού¬ 
μενος εργαζόμενος δεν μπορεί να διαθέσει ελεύθερα 
τον χρόνο του και οφείλει να ευρίσκεται στη θέση ερ¬ 
γασίας του, έτοιμος να αναλάβει τη συνήθη εργασία 
του, εκτελώντας ορισμένα καθήκοντα που συνδέονται 
με την υπηρεσία, ιδίως κατά τις περιόδους αναμονής 
φόρτωσης ή εκφόρτωσης, όταν δεν μπορεί να εκτιμη- 
θεί εκ των προτέρων η προβλεπόμενη διάρκειά τους, 
δηλαδή είτε πριν από την αναχώρηση ή ακριβώς πριν 
από την πραγματική έναρξη της εν λόγω περιόδου, είτε 
σύμφωνα με τους γενικούς όρους που έχουν αποτελέ- 
σει αντικείμενο διαπραγμάτευσης με τους κοινωνικούς 
εταίρους ή / και σύμφωνα με τους όρους που ορίζονται 
στη κείμενη εθνική νομοθεσία, 

2. στην περίπτωση των αυτοαπασχολούμενων οδηγών, 
ο ίδιος ορισμός εφαρμόζεται για το χρόνο από την 
έναρξη έως τη λήξη της εργασίας, κατά τη διάρκεια 
της οποίας ο αυτοαπασχολούμενος οδηγός βρίσκεται 
στον τόπο εργασίας του, στη διάθεση του πελάτη και 
ασκεί τα καθήκοντα του ή δραστηριότητες διαφορετι¬ 
κές από τις γενικές διοικητικές εργασίες που δεν είναι 
άμεσα συνδεδεμένες με τη συγκεκριμένη εκτέλεση της 
μεταφοράς. 

Δεν περιλαμβάνονται στον χρόνο εργασίας τα, κατ’ 
άρθρο 5 διαλείμματα, ο κατ’ άρθρο 6 χρόνος ανάπαυ¬ 
σης καθώς και οι κατά το στοιχείο β' του παρόντος 
άρθρου περίοδοι υποχρέωσης διαθεσιμότητας, με την 
επιφύλαξη των διατάξεων της ισχύουσας νομοθεσίας 
που προβλέπουν αντιστάθμιση ή περιορισμό των περι¬ 
όδων αυτών. 

β) «περίοδοι υποχρέωσης διαθεσιμότητας»: 

- οι περίοδοι πέραν των διαλειμμάτων και του χρό¬ 
νου ανάπαυσης, κατά τις οποίες ο μετακινούμενος ερ¬ 
γαζόμενος δεν Οφείλει μεν να παραμένει στον τόπο 
εργασίας του, πρέπει όμως να είναι διαθέσιμος για να 
ανταποκρίνεται σε ενδεχόμενες κλήσεις για ανάληψη ή 
συνέχιση της οδήγησης ή για εκτέλεση άλλων εργασιών. 
Ειδικότερα ως περίοδοι υποχρέωσης διαθεσιμότητας 
νοούνται οι περίοδοι κατά τις οποίες ο μετακινούμενος 
εργαζόμενος συνοδεύει όχημα μεταφερόμενο με οχη¬ 
ματαγωγό ή με τραίνο, καθώς και οι περίοδοι αναμονής 
στα σύνορα και αυτές που οφείλονται σε απαγορεύσεις 
της κυκλοφορίας. Οι περίοδοι αυτές και η προβλεπό¬ 
μενη διάρκειά τους πρέπει να γνωστοποιούνται εκ των 


προτέρων στον μετακινούμενο εργαζόμενο, είτε πριν 
από την αναχώρηση ή ακριβώς πριν από την πραγμα¬ 
τική έναρξη της εν λόγω περιόδου, είτε σύμφωνα με 
τους γενικούς όρους που έχουν συμφωνηθεί με τους 
κοινωνικούς εταίρους ή /και σύμφωνα με τους όρους οι 
οποίοι ορίζονται στη κείμενη εθνική νομοθεσία, 

- για τους μετακινούμενους εργαζομένους οι οποίοι 
οδηγούν εκ περιτροπής, ο χρόνος κατά τον οποίο ο 
εργαζόμενος ευρίσκεται στη θέση του συνοδηγού ή σε 
κουκέτα, ενώ το όχημα ευρίσκεται εν κινήσει. 

γ) «θέση εργασίας»: 

- ο τόπος όπου βρίσκεται η βασική εγκατάσταση της 
επιχείρησης στην οποία εκτελεί καθήκοντα ο διενεργών 
κινητές δραστηριότητες οδικών μεταφορών, καθώς και 
οι διάφορες δευτερεύουσες εγκαταστάσεις της, είτε 
αυτές συμπίπτουν είτε όχι με την έδρα της επιχείρησης 
ή τις βασικές της εγκαταστάσεις, 

- το όχημα το οποίο χρησιμοποιεί ο εκτελών κινη¬ 
τές δραστηριότητες οδικών μεταφορών όταν εκτελεί 
καθήκοντα και 

- κάθε άλλος χώρος όπου εκτελούνται οι δραστη¬ 
ριότητες που συνδέονται με τη διενέργεια της μετα¬ 
φοράς, 

δ) «μετακινούμενος εργαζόμενος»: κάθε εργαζόμενος, 
ο οποίος ανήκει στο μετακινούμενο προσωπικό, συμπε¬ 
ριλαμβανομένων των ασκουμένων και των μαθητευομέ- 
νων, και ο οποίος είναι στην υπηρεσία μιας επιχείρησης 
που εκτελεί, για λογαριασμό τρίτου ή για ίδιο λογαρια¬ 
σμό, οδικές μεταφορές επιβατών ή εμπορευμάτων, 
ε) «αυτοαπασχολούμενος οδηγός»: κάθε πρόσωπο, η 
κύρια επαγγελματική δραστηριότητα του οποίου συνί- 
σταται στην εκτέλεση, επ’ αμοιβή, οδικών μεταφορών 
επιβατών ή εμπορευμάτων, κατά την έννοια της κοι¬ 
νοτικής νομοθεσίας, βάσει κοινοτικής αδείας ή άλλης 
επαγγελματικής αδείας για την πραγματοποίηση των 
μεταφορών αυτών, το οποίο έχει την ελευθερία να ερ¬ 
γάζεται αυτόνομα και δεν συνδέεται με εργοδότη με 
σύμβαση εργασίας ή με οποιαδήποτε άλλη μορφή ιε¬ 
ραρχικής εργασιακής σχέσης, το οποίο είναι ελεύθερο 
να οργανώνει τις σχετικές δραστηριότητες, του οποίου 
το εισόδημα εξαρτάται άμεσα από τα πραγματοποιού¬ 
μενα κέρδη και το οποίο έχει την ελευθερία, ατομικά ή 
μέσω συνεργασίας με άλλους αυτοαπασχολούμενους 
οδηγούς, να έχει εμπορικές σχέσεις με διάφορους πε¬ 
λάτες. 

Για τους σκοπούς του παρόντος διατάγματος, οι 
οδηγοί που δεν ανταποκρίνονται στα εν λόγω κριτή¬ 
ρια υπόκεινται στις ίδιες υποχρεώσεις και απολαύουν 
των ιδίων δικαιωμάτων με εκείνα που προβλέπονται 
για τους μετακινούμενους εργαζομένους από το παρόν 
διάταγμα. 

στ) «εκτελών κινητές δραστηριότητες οδικών μετα¬ 
φορών»: κάθε μετακινούμενος εργαζόμενος ή αυτοα¬ 
πασχολούμενος οδηγός που εκτελεί τέτοιες δραστη¬ 
ριότητες, 

ζ) «εβδομάδα»: η περίοδος από τη Δευτέρα, ώρα 00.00, 
έως την Κυριακή, ώρα 24.00, 
η) «νυκτερινή περίοδος»: Η περίοδος οκτώ (8) ωρών με 
έναρξη την 22.00 μ.μ. και λήξη την 06.00 π.μ., 
θ) «νυκτερινή εργασία»: κάθε εργασία που εκτελείται 
κατά τη νυκτερινή περίοδο. 

ι) «συμφωνία ΑΕΤΒ»: Η από 1.7.1970 Ευρωπαϊκή Συμφω¬ 
νία περί εργασίας προσωπικού οχημάτων πραγματοποι- 

ούντων διεθνείς οδικός μεταφοράς», η οποία κυρώθηκε 
με το ν.δ. 202/5.10.1973 (Φ.Ε.Κ. 282 Α75.10.1973). 

Άρθρο 4 

(Άρθρο 4 της Οδηγίας) 

Μέγιστος εβδομαδιαίος χρόνος εργασίας 

1. Ο μέσος εβδομαδιαίος χρόνος εργασίας δεν μπορεί 
να υπερβαίνει τις 48 ώρες. Ο μέγιστος εβδομαδιαίος 
χρόνος εργασίας μπορεί να αυξηθεί σε 60 ώρες, εφόσον 
δεν σημειώνεται, εντός τετραμήνσυ, υπέρβαση τσυ μέ¬ 
σου όρου των 48 ωρών την εβδομάδα. Οι διατάξεις του 
άρθρου 6 παράγραφος 1, τέταρτο και πέμπτο εδάφιο, 
του υπ’ αριθ. 3820/1985 κανονισμού (ΕΟΚ) ή, οι διατάξεις 
του άρθρου 6 παρ. 1, εδάφιο 4 της συμφωνίας ΆΕΤΒ, 
εφόσον αυτές εφαρμόζονται, υπερισχύουν των διατά¬ 
ξεων του παρόντος διατάγματος, όταν οι οδηγοί δεν 
υπερβαίνουν μια μέση διάρκεια 48 ωρών εργασίας την 
εβδσμάδα εντός τετράμηνου. 

2. Ο χρόνος εργασίας όταν παρέχεται σε περισσό¬ 
τερους του ενός εργοδότες, συνιστά το σύνολο των 
ωρών εργασίας. Ο εργοδότης ζητά γραπτώς από τον 
μετακινούμενο εργαζόμενο ενημέρωση για τσν χρόνο 
εργασίας που εκτελεί για άλλο εργοδότη. Ο μετακι¬ 
νούμενος εργαζόμενος παρέχει τις πληροφορίες αυτές 
γραπτώς. 

Άρθρο 5 

(Άρθρο 5 της Οδηγίας) 

Διάλειμμα 

1. Με την επιφύλαξη των διατάξεων του υπ’ αριθ. 
3820/1985 κανονισμού (ΕΟΚ) ή των διατάξεων της συμ¬ 
φωνίας ΆΕΤΒ, σε περίπτωση που αυτή εφαρμόζεται, οι 
εκτελούντες κινητές δραστηριότητες σδικών μεταφο¬ 
ρών, με την επιφύλαξη του άρθρου 2, παράγραφος 1 
του παρόντος, απαγορεύεται να εργάζονται πάνω από 
6 διαδοχικές ώρες χωρίς διάλειμμα. Ο χρόνος εργασίας 
διακόπτεται από διάλειμμα τσυλάχιστσν 30 λεπτών, εάν 
το σύνολο των ωρών εργασίας κυμαίνεται μεταξύ έξι και 
εννέα ωρών, και τσυλάχιστσν 45 λεπτών, εάν το σύνολο 
των ωρών εργασίας υπερβαίνει τις εννέα ώρες. 

2. Τα διαλείμματα μπσρούν να υποδιαιρσύνται σε πε- 
ριόδσυς διάρκειας τσυλάχιστσν 15 λεπτών η κάθε μια. 

Άρθρο 6 

(Άρθρο 6 της Οδηγίας) 

Χρόνος ανάπαυσης 

Για την εφαρμογή του παρόντος Διατάγματος, οι μα- 
θητευόμενοι και ασκούμενοι, υπόκεινται, όσον αφορά 
τον χρόνο ανάπαυσης, στις ίδιες διατάξεις με εκείνες 
οι οποίες εφαρμόζονται για τους άλλους μετακινούμε¬ 
νους εργαζόμενους που διέπονται από τον υπ’ αριθμ. 
3820/1985, Κανονισμό (ΕΟΚ) ή σε περίπτωση μη εφαρ¬ 
μογής αυτού, από τη συμφωνία ΆΕΤΒ. 

Άρθρο 7 

(Άρθρο 7 της Οδηγίας) 

Νυχτερινή εργασία 

Ι.Όταν εκτελείται νυχτερινή εργασία, σ καθημερινός 
χρόνος εργασίας δεν επιτρέπεται να υπερβαίνει τις 
δέκα ώρες ανά εικοσιτετράωρα. 


2. Γ ια τη νυχτερινή εργασία, χσρηγείται αποζημίωση 
σύμφωνα με τις σχετικές διατάξεις της εργατικής νο¬ 
μοθεσίας, τις συλλογικές συμβάσεις, ή τις συμφωνίες 
μεταξύ των κσινωνικών εταίρων και υπό την προϋπόθε¬ 
ση ότι η αποζημίωση αυτή, ως εκ της φύσεώς της, δε 
θέτει σε κίνδυνσ την οδική ασφάλεια. 

Άρθρα 8 

(Άρθρο 8 της Οδηγίας) 

Παρεκκλίσεις 

1. Παρεκκλίσεις από τα άρθρα 4 και 7, επιτρέπσνται 
για αντικειμενικούς ή τεχνικούς λόγους, ή λόγους σχετι¬ 
κούς με την οργάνωση της εργασίας, μέσω συλλσγικών 
συμφωνιών, συμφωνιών μεταξύ των κοινωνικών εταίρων 
ή, εφόσον αυτό δεν είναι δυνατόν, μέσω νσμοθετικών, 
κανονιστικών ή διοικητικών διατάξεων, υπό την προϋ¬ 
πόθεση ότι έχει πραγματσπσιηθεί διαβσύλευση με τους 
εκπροσώπους των ενδιαφερόμενων κοινωνικών εταίρων 
και έχουν καταβληθεί προσπάθειες πσυ ενθαρρύνσυν 
όλες τις σχετικές μορφές κοινωνικού διαλόγου. 

2. Η ευχέρεια παρέκκλισης από το άρθρο 4 δεν μπορεί 
να καταλήγει στον καθορισμό περιόδου αναφοράς άνω 
των έξι μηνών, για τον υπολογισμό τσυ μέγιστου εβδο¬ 
μαδιαίου μέσου χρόνου εργασίας των 48 ωρών. 

Άρθρα 9 

(Άρθρο 9 της Οδηγίας) 

Πληροφόρηση και τήρηση αρχείου 

1. Οι μετακινούμενοι εργαζόμενοι έχουν δικαίωμα να ενη¬ 
μερώνονται για τις ισχύουσες διατάξεις, τον εσωτερικό 
κανσνισμό της επιχείρησής τσυς και τις συμφωνίες μεταξύ 
κοινωνικών εταίρων, και ιδίως τις συλλογικές συμβάσεις 
και τις τυχόν συμφωνίες επιχείρησης, που συνάπτονται 
βάσει τσυ παρόντος διατάγματος, με την επιφύλαξη των 
διατάξεων του π.δ. 156/1994 «Υποχρέωση τσυ εργσδότη να 
ενημερώνει τον εργαζόμενο για τους όρους που διέπουν τη 
σύμβαση ή τη σχέση εργασίας» (Φ.Ε.Κ. 102 Ά75.7.1994). 

2. Άπστελεί υποχρέωση η καταγραφή του χρόνου 
εργασίας των εκτελούντων κινητές δραστηριότητες 
σδικών μεταφσρών, με την επιφύλαξη του άρθρου 2 
παράγραφος 1. Τα αρχεία φυλάσσονται τουλάχιστον 
επί δύο έτη μετά τη λήξη της καλυπτόμενης περιόδου. 
Οι εργοδότες είναι υπεύθυνοι για την καταγραφή του 
χρόνου εργασίας των μετακινούμενων εργαζόμενων. 
Κατόπιν αιτήσεως, ο εργοδότης παρέχει στους μετακι¬ 
νούμενους εργαζόμενους αντίγραφο του αρχείου όπου 
έχουν καταγραφεί οι ώρες εργασίας. 

Άρθρο 10 

(Άρθρο 10 της Οδηγίας) 

Ευνοϊκότερες διατάξεις 

Το παρόν διάταγμα δεν εμποδίζει την εφαρμογή ή τη 
θέσπιση ευνοϊκότερων νομοθετικών, κανονιστικών ή δι¬ 
οικητικών διατάξεων για την προστασία της ασφάλειας 
και της υγείας των εκτελούντων κινητές δραστηριότητες 
οδικών μεταφορών, ή την εφαρμογή συλλογικών συμβά¬ 
σεων ή άλλων συμφωνιών μεταξύ κσινωνικών εταίρων, 
ευνοϊκότερων για την προστασία της ασφάλειας και της 
υγείας των μετακινσύμενων εργαζόμενων. Η εφαρμογή 
του παρόντος δεν μπορεί να επιφέρει υποβάθμιση της 
γενικής προστασίας των εργαζόμενων που αναφέρονται 
στο άρθρο 2 παράγραφος 1 αυτού. 

Άρθρο 11 

(Άρθρο 11 της Οδηγίας) 

Κυρώσεις -Έλεγχος εφαρμογής 

1. Σε κάθε παραβάτη των διατάξεων του παρόντος 
διατάγματος, επιβάλλονται οι διοικητικές κυρώσεις 
που προβλέπονται στο άρθρο 16 του ν. 2639/1998 
«Ρύθμιση εργασιακών σχέσεων, σύσταση Σώματος 
Επιθεώρησης Εργασίας και άλλες διατάξεις» (Φ.Ε.Κ. 
205 Ά72.9.1998), όπως ισχύει, το οποίο εφαρμόζεται 
κατ’ αναλογία. 

2. Κάθε παράβαση των διατάξεων των άρθρων 4, 5, 
6, 7 ταυ παρόντος διατάγματος συνιστά ποινικό αδί¬ 
κημα τιμωρούμενο με τις ποινές του άρθρου 17 του ν. 
2639/1998, όπως ισχύει. 

3. Ο έλεγχος της εφαρμογής του παρόντος ανατί¬ 
θεται στα αρμόδια ελεγκτικά όργανα του Υπουργείου 
Απασχόλησης και Κοινωνικής Προστασίας, του Υπουρ¬ 
γείου Μεταφορών και Επικοινωνιών και του Υπουργείου 
Δημοσίας Τάξεως, όπως τα όργανα αυτά προβλέπονται 
από τις οικείες διατάξεις. 


Άρθρο 12 
Έναρξη ισχύος 

Η ισχύς του παρόντος διατάγματος αρχίζει από την 23 
Μαρτίου 2005, με εξαίρεση τις παραγράφους 1 και 2 του 
άρθρου 11, η ισχύς των οποίων αρχίζει από τη δημοσίευση 
του διατάγματος στην Εφημερίδα της Κυβερνήσεως. 

Στον Υπουργό Απασχόλησης και Κοινωνικής Προστα¬ 
σίας αναθέτουμε τη δημοσίευση και την εκτέλεση του 
παρόντος διατάγματος. 

Λευκάδα, 4 Λυγούστου 2006 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 


οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΠΑΣΧΟΛΗΣΗΣ ΚΑΙ 

ΚΟΙΝΩΝΙΚΗΣ ΠΡΟΣΤΑΣΙΑΣ 


ΓΕΩΡΓΙΟΣ ΑΛΟΓΟΣΚΟΥΦΗΣ 

ΔΙΚΑΙΟΣΥΝΗΣ 


ΣΑΒΒΑΣ ΤΣΙΤΟΥΡΙΔΗΣ 

